הירי במסגד בכרייסטצ'רץ'

הטבח בכרייסטצ'רץ' היה פיגוע ירי כפול שבוצע במסגד אל-נור ובמרכז האסלאמי לינווד בכרייסטצ'רץ' שבניו זילנד, ב-15 במרץ 2019 בצהריים. הירי החל ב-13:40, וכתוצאה ממנו נרצחו 51 בני אדם ונפצעו לפחות 47. כחשוד בטבח נעצר ברנטון טרנט (Brenton Tarrant), בן 28 מאוסטרליה, ששידר את הטבח בשידור חי בפייסבוק. קודם לטבח פרסם טרנט מנשר בן 73 עמודים נגד הגירה ולא אירופאים שמתייחסים בין היתר להחלפה הגדולה ולאקופשיזם.

בין הנרצחים היו גם שישה פלסטינים שהיגרו לניו זילנד.

מתקפת הירי הייתה הירי ההמוני הראשון בניו זילנד מאז הטבח בראורימו בשנת 1997, בו נרצחו 6 אנשים.

ההתקפה
ברנטון טרנט (Brenton Tarrant) החל לירות במתפללים במסגד אל-נור בשדרת הדיקנים, ריקרטון, בסביבות השעה 13:40. בין 300 ל-500 איש היו בתוך המסגד שהשתתף בג'ומעה בעת הירי. תושב המתגורר סמוך למסגד אמר לכתבים כי הוא ראה את החמוש נמלט ומשליך מה שנראה כנשק חם בשביל הגישה. העד אמר כי החמוש נראה לובש בגדים בסגנון צבאי.

טרנט נלכד. הוא הועמד לדין והורשע ב-51 מעשי רצח, 40 ניסיונות לרצח ובביצוע מעשה טרור. ב-27 באוגוסט 2020 הוא נדון ל-51 מאסרי עולם ללא אפשרות חנינה.

קישורים חיצוניים

הערות שוליים

ניו זילנד: היסטוריה
כרייסטצ'רץ'
פעולות טרור ב-2019
פיגועי ירי
כרייסטצ'רץ'
כרייסטצ'רץ', טבח
כרייסטצ'רץ', טבח
ביקורת ומחלוקת בפייסבוק
רציחות ששודרו בשידור חי